ועדת העבודה והרווחה, כנסת 24, פרוטוקול מספר 12, 2021-08-16 10:00

אפרת רייטן: בוקר טוב לכולם, אנחנו מתכבדים לפתוח את ישיבת ועדת העבודה והרווחה של הכנסת.

אפרת רייטן: אנחנו נדון הבוקר בעדכון התגמולים לנכי צה"ל ולמשפחות השכולות, עבור השנים 2021-2020.

אפרת רייטן: שלום לכל המצטרפים חברי הוועדה, בוקר טוב.

אפרת רייטן: לפני שנתחיל לדון בנושא שלשמו התכנסנו, חבר הכנסת יוראי להב, רצית לומר משהו.

יוראי להב-הרצנו: כן.

יוראי להב-הרצנו: רציתי להציע הצעה קצרה לסדר.

יוראי להב-הרצנו: לגבי ההנגשה של מבני ציבור לאנשים עם צרכים מיוחדים ולקשישים, הממשלה מבקשת להביא הצעה לדחייה נוספת בחובת ההנגשה של מבני ציבור.

יוראי להב-הרצנו: לפי חוק אנשים עם מוגבלויות, המדינה הייתה צריכה להנגיש 1,330 מבני ציבור, בתוכם מרפאות קהילתיות ובתי חולים ציבוריים עד סוף שנת 2018.

יוראי להב-הרצנו: לקראת המועד הזה היא ביקשה הארכה לסוף 2019, ולקראת סוף 2019 ביקשה הארכה נוספת.

יוראי להב-הרצנו: בסמכות שר המשפטים להאריך את הצו הזה, בכפוף לאישור ועדת העבודה והרווחה.

יוראי להב-הרצנו: מאחר והוועדה שלנו לא הייתה קיימת כשצו ההארכה הוצע, לא נתנו את הדעת לדחייה נוספת.

יוראי להב-הרצנו: כעת מבקשים להאריך פעם נוספת.

יוראי להב-הרצנו: יושב-ראש נגישות לישראל יובל וגנר, העלה את הנושא הזה גם בפניי וזה גם פורסם לאחרונה בהארץ.

יוראי להב-הרצנו: חשוב לי לומר פה שהנגישות למבני ציבור, ביניהם מרפאות קהילתיות ובתי חולים ציבוריים, לאנשים עם צרכים מיוחדים ולקשישים, זה לא צ'ופר.

יוראי להב-הרצנו: זאת היכולת שלהם לקבל שירות שמגיע להם, שירות בסיסי.

יוראי להב-הרצנו: משכך, אני אשמח אם נעלה את זה לסדר-היום שלנו, עוד לפני שחוק ההסדרים יבוא לכאן לדיון, על מנת לתת את דעתנו על הצו שלא אושר, ונותן דחייה בצורה רטרואקטיבית.

אפרת רייטן: זה עדיין לא קיבל תוקף להארכה נוספת?

יוראי להב-הרצנו: הוא נכנס לתוקף מאחר ולא הייתה ועדת עבודה ורווחה.

יוראי להב-הרצנו: אני אשמח אם משרד האוצר ומשרד המשפטים יגיעו לכאן ויסבירו, מה יותר דחוף ברמה התקציבית, ברמת סדר העדיפויות, מלהנגיש מבני ציבור, וביניהם שירותי בריאות לאנשים עם צרכים מיוחדים.

יוראי להב-הרצנו: יכול להיות שיש סדרי עדיפויות אחרים, שנכיר ונוכל לתת עליהם את דעתנו.

יוראי להב-הרצנו: גם אם נאשר להם את ההארכה, בעיניי היא צריכה להיות הארכה קצובה בזמן, ומצומצמת, כזאת שכוללת לצידה מנגנוני בקרה ופיקוח, כדי שנבין איך נגיע לסוף 2022 ולא יבקשו מאיתנו הארכה נוספת.

יוראי להב-הרצנו: כרגע מדובר, להבנתי, ב-20% מתוך המבנים שעדיין לא הונגשו לציבור, מעל 260 מבני ציבור.

יוראי להב-הרצנו: זאת חובתנו וזה חשוב.

אפרת רייטן: אנחנו מכירים את עניין ההארכות השבות ונשנות בכל מה שקשור לתקנות הנגישות למיניהן.

אפרת רייטן: אנחנו מכירים את העלות הגבוהה ואת המורכבות בעשייה, ומצד שני, האינטרס הציבורי הוא תמיד שיקול.

אפרת רייטן: לא סתם נכתבו ונחקקו החוקים והתקנות הספציפיות האלה במיוחד.

אפרת רייטן: אנחנו נקבל את ההצעה שלך, חבר הכנסת יוראי.

אפרת רייטן: אנחנו ננסה לבדוק אם נוכל לקיים דיון תוך כדי, או לפני הדיונים.

רותי פרמינגר: הייתי בהליכים בנושא חוק הנגישות והמדינה אכפה את זה בצורה בלתי מתפשרת על הסקטור העסקי, אבל על עצמה היא לא החילה את זה.

רותי פרמינגר: צריך לראות את השוני הזה.

אפרת רייטן: תודה על ההערות, ואנחנו יכולים לעבור לנושא שאנחנו רוצים לדון בו, והוא, כאמור, עדכון התגמולים לנכי צה"ל ולמשפחות השכולות.

אפרת רייטן: משרד הביטחון, אני רוצה לקבל הסבר על העדכון.

אפרת רייטן: פזית תדהר, היועצת המשפטית של אגף השיקום, נמצאת איתנו בזום.

פזית תדהר: בוקר טוב, אנחנו מבקשים את אישור הוועדה ל-18 צווים ותקנות לעדכון התגמולים לנכי צה"ל ולמשפחות השכולות, ואני אתן איזשהו רקע קצרצר על ההליך של עדכון התגמולים.

פזית תדהר: חוקי השיקום – חוק הנכים וחוק משפחות חיילים שנספו במערכה – קובעים את סמכותו של שר הביטחון לעדכן את התגמולים בצווים ובתקנות, שטעונים חובת התייעצות עם שר האוצר, ואישור הוועדה.

פזית תדהר: החוקים לא קובעים איך יעודכנו התגמולים, ולפי איזה מדד.

פזית תדהר: הנושא הזה מוסדר בהסדר משנת 86', שנחתם עם ארגון נכי צה"ל, והוחל בהמשך גם על המשפחות השכולות.

פזית תדהר: לפי ההסדר הזה, התגמולים צמודים למדד השכר בסקטור הציבורי הקהילתי, והם אמורים להיות מעודכנים פעמיים בשנה, לפי מדדי אפריל ואוקטובר בכל שנה.

פזית תדהר: אלה העדכונים שאנחנו מביאים בצורה שגרתית לאישור הוועדה.

פזית תדהר: הייחוד בצווים הנוכחיים, הוא שבעצם סטינו מההסדר מ-86'.

פזית תדהר: מדד השכר בסקטור הציבורי הקהילתי וגם מדד השכר הממוצע עלו בעקבות הקורונה בצורה מאוד משמעותית, של כ-14%, דבר שלא משקף באמת עליית שכר במשק, אלא בעקבות ההוצאה לחל"ת והפיטורים.

פזית תדהר: הממשלה קידמה הצעת חוק להקפיא את השכר הממוצע לתקופה של שנה, ובמסגרת המגעים שהיו סביב הצעת החוק הזאת, הוחלט להחריג את אוכלוסיית נכי צה"ל והמשפחות השכולות מתוך הייחודיות והמעמד שיש לאוכלוסיות האלה.

פזית תדהר: בהסדרים פרטניים נקבע כי במהלך השנים 2021-2020, לגבי נכי צה"ל והמשפחות השכולות לא תחול הקפאה של עדכון התגמולים, והתגמולים יעודכנו בשיעור של 2.45% לכל שנה, עבור 2020 ועבור 2021.

פזית תדהר: איך הגענו ל-2.45?

פזית תדהר: כי זה היה הממוצע של עליית התגמולים בשנים שקדמו לכך, בשנים 2018 ו-2019.

פזית תדהר: בדצמבר 2020 חתמנו עם כל הארגונים היציגים על הסדרים פרטניים, סוג של הוראת שעה בעקבות הקורונה, שקובעים, כאמור, את העדכון של 2.45%.

פזית תדהר: בהתאם, נוספו הצווים והתקנות.

פזית תדהר: אנחנו מדברים על 18 צווים ותקנות, ש-9 מהם בגדר הוראת שעה, שתחול מה-1 באפריל 2020 עד 31 במרס 2021.

פזית תדהר: כאמור, העדכון יהיה של 2.45%.

פזית תדהר: הסט השני של הצווים, עוד 9 צווים, יחול מה-1 באפריל 2021 ואילך, וגם הוא מעדכן את התגמולים בשיעור של 2.45% נוספים.

פזית תדהר: במסגרת חובת ההתייעצות קיבלנו את אישור שר האוצר כבר לפני כמה חודשים, וזה היה אישור של שר האוצר הקודם.

פזית תדהר: בעקבות חילופי הממשלה, נדרשנו וביקשנו לקבל אישור משר האוצר הנוכחי.

פזית תדהר: קיבלנו אותו בשבוע שעבר, ומייד העברנו את הצווים לאישור הוועדה.

פזית תדהר: זהו הליך טכני במהותו, ואנחנו מבקשים את אישור הוועדה.

פזית תדהר: תודה.

אפרת רייטן: תודה רבה לך, פזית, היועצת המשפטית של אגף השיקום.

אפרת רייטן: אני מבינה שהעדכון הזה בא על רקע הפגישות והעדכונים שנעשו בין הצדדים ועם היועץ המשפטי של אגף השיקום, ארגון נכי צה"ל ומשרד האוצר.

אפרת רייטן: כולם מרושתים בעדכונים של התגמולים האלה.

אפרת רייטן: יונתן, אתה רוצה להגיד משהו בעניין?

יונתן פלורסהיים: אין מה להוסיף.

אפרת רייטן: זה הצליח, אחרי שישבנו פה לפני כשבועיים.

יונתן פלורסהיים: זה משהו מאוד טכני, כמו שאמרנו גם לפני שבועיים.

אפרת רייטן: אני שמחה שיכולנו לחבר את הקצוות מכל האגפים.

אפרת רייטן: כמו שהבנו, באמת היה מדובר במשהו טכני, שנתקע איפשהו באחד השולחנות.

יונתן פלורסהיים: אני מסכים.

אפרת רייטן: אני שמחה שיכולנו להרים את הכפפה, ולגרום לזה לקרות תוך שבוע-שבועיים.

אפרת רייטן: מישהו בזום רוצה לדבר?

אפרת רייטן: ארגון נכי צה"ל?

אפרת רייטן: אבנר, בבקשה.

יאיר גולן: בדקנו את הצווים, כפי שאמרה פזית.

יאיר גולן: העבירו אותם בדצמבר 2020, ובדקנו את תקינותם.

יאיר גולן: אנחנו אישרנו אותם וממליצים לוועדה לאשר אותם.

אפרת רייטן: זה הרושם שקיבלנו.

אפרת רייטן: תודה רבה לך, אבנר.

יעל סלנט: אנחנו נעבור לקרוא את הסכומים.

יעל סלנט: אני רק אומר שבאים כל שנה לוועדה ומאשרים את הסכומים, וזה תהליך שקיים עכשיו.

יעל סלנט: בעתיד, כשנתקן את כל ההטבות ונעלה אותן לחוק, נצטרך לתת את דעתנו, כמו שנתנו גם בכנסת העשרים, למנגנון אוטומטי.

יאיר גולן: אנחנו עובדים על זה גם היום, יחד עם ראשת האגף החדשה.

יעל סלנט: זה כדי שלא נצטרך להטריח את הוועדה, וגם כדי שהנכים יקבלו בזמן ובמועד את כל מה שמגיע להם.

אפרת רייטן: לא רטרואקטיבית, ולא ייתקעו העדכונים בכל מיני מקומות.

אפרת רייטן: יעל, איך את מתמודדת עם 18 צווים?

יעל סלנט: אני אקריא את המספרים של הוראת הקבע.

יעל סלנט: הכוונה למספרים שיהיו מה-1 באפריל 2021.

יעל סלנט: אחרי כן אני אגיד גם את המספרים של הוראת השעה, שיחולו בתקופה של ה-1 באפריל 2020, עד ה-31 במרס 2021.

יעל סלנט: נעשה את זה בצורה זריזה, ואני רק אציג את המספרים.

יעל סלנט: "צו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך)".

יעל סלנט: נוותר על ההקדמות.

יעל סלנט: "שיעור השכר הקובע – השכר הקובע, כאמור בסעיף 1 לחוק, יהיה 179.3, ובהוראת השעה הוא יהיה 175, מסך כל המשכורת המשתלמת לעובד המדינה, שדרגת משכורתו היא 17 של הדירוג המינהלי, ושאין משתלמת לו תוספת למשכורתו בזכות בן משפחה.

יעל סלנט: " הסעיף הבא הוא נכה מחוסר פרנסה.

יעל סלנט: "תגמול מחוסר פרנסה כאמור בסעיף 6(ג) ו-(ד) לחוק יהיה –

יעל סלנט: לנכה שדרגת נכותו מ-19% עד 39% - 103.

יעל סלנט: 6% מהדרגה הקובעת, ובתקופת הוראת השעה – 101.1; ואם יש לנכה ילד – 147.7% מהדרגה הקובעת, ובתקופת הוראת השעה – 144.2%.

יעל סלנט: התגמול לנכה נצרך כאמור בסעיף 7(א) לחוק יהיה 218.

יעל סלנט: 6% מסך כל המשכורת המשתלמת לעובד המדינה שדרגת משכורתו היא 22 של הדירוג המינהלי, ובתקופת הוראת השעה – 213.4%; ואם יש לנכה ילד – 242.7% מהדרגה הקובעת, ובתקופת הוראת השעה – 236.9%.

יעל סלנט: תוספת מיוחדת עקב פרישה מוקדמת כאמור בסעיף 7ד לחוק לא תעלה על 135.

יעל סלנט: 3% מן המשכורת המשולמת לעובד המדינה שדרגת משכורתו היא 17 של הדירוג המינהלי, ובתקופת הוראת השעה – 132.1%.

יעל סלנט: נעבור לצו הבא: צו משפחות חיילים שנספו במערכה (תגמולים ושיקום) (העלאת שיעורי התגמולים).

יעל סלנט: התגמול החודשי לעניין סעיף 8(ב) לחוק, הוא 306.

יעל סלנט: 67% מהדרגה הקובעת, ובתקופת הוראת השעה – 299.34.

יעל סלנט: תגמול לשכולים.

יעל סלנט: התגמול החודשי לעניין סעיף 10(א) לחוק, הוא 122.83%, ובתקופת הוראת השעה – 119.89%.

יעל סלנט: דין גרושה שיש איתה יתומים של הנספה.

יעל סלנט: התגמול החודשי לעניין סעיף 13ב(1) לחוק הוא 160.

יעל סלנט: 93% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי ושאינה משתלמת לו תוספת שכר בזכות בן משפחה, ובתקופת הוראת השעה – 157.08%.

יעל סלנט: אני עוברת לצו משפחות חיילים שנספו במערכה (תגמולים ושיקום) (מענק נישואים ליתום).

יעל סלנט: סכום מענק הנישואין.

יעל סלנט: קצין תגמולים ישלם ליתום לפי סעיף 29(א) לחוק מענק נישואין בסכום 155,382 שקלים חדשים, ובתקופת הוראת השעה - 151,666 שקלים חדשים.

יעל סלנט: בתקנת הנכים (טיפול רפואי), בתקנה 14א(א)(1), במקום 140.

יעל סלנט: 8% יבוא 147.7%, ובתקופת הוראת השעה – 144.2%.

יעל סלנט: ובמקום 182.4% יבוא 191.5%, ובתקופת הוראת השעה – 186.9%.

יעל סלנט: בתקנות הנכים (תגמולים ושיקום) (לימודים לרכישת מקצוע), בתקנה 17א(3), בפסקת משנה (א), במקום 67.5% יבוא 70.9%; ובתקופת הוראת השעה – 69.2%.

יעל סלנט: ובמקום 98.

יעל סלנט: 7, יבוא 103.6, ובתקופת הוראת השעה – 101.1%.

יעל סלנט: 2.

יעל סלנט: בפסקת משנה (ב), במקום 98.7%, יבוא 103.6%, ובתקופת הוראת השעה – 101.1%; ובמקום 140.8, יבוא – 147.7, ובתקופת הוראת השעה – 144.2%.

יעל סלנט: בפסקת משנה (ג), במקום 140.8%, יבוא 147.7%, ובתקופת הוראת השעה – 144.2%; ובמקום 197.2, יבוא 206.9, ובתקופת הוראת השעה – 202%.

יעל סלנט: בתקנות הנכים (תגמולים ושיקום) (תוספת למימון צרכים מיוחדים), התשס"ג-2003, בתקנה 1, בהגדרה משקולת, במקום 90.

יעל סלנט: 48%, יבוא 94.97%, ובתקופת הוראת השעה, 92.7%.

יעל סלנט: בתקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על תיכוניים), התשי"ט-1959, בתקנה 10א(3), במקום 67.91%, יבוא 71.27%, ובתקופת הוראת השעה – 69.57%.

יעל סלנט: בתקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע או השלכה כללית או מקצועית), התשי"ט-1959, בתקנה 11א(4), במקום 67.91%, יבוא 71.27%, ובתקופת הוראת השעה – 69.57%.

יעל סלנט: בתקנות משפחות חיילים שנספו במערכה (תגמולים ושיקום) (תשלום למימון צרכים מיוחדים) (תיקון), התשפ"א-2021, בתקנות משפחות חיילים שנספו במערכה (תגמולים ושיקום) (תשלום למימון צרכים מיוחדים), התשמ"ד-1984, בתקנה 1, במקום הטבלה יבוא: סעיף 7 – 414, ובתקופת הוראת השעה – 404.1 סעיף 8(ב) – 794.2, ובתקופת הוראת השעה – 775.21.

יעל סלנט: סעיף 8(ג) – 794.2, ובתקופת הוראת השעה – 775.21, בתוספת 508.59, ובתקופת הוראת השעה – 496.

יעל סלנט: 43 בעד כל יתום שלאחר הראשון.

יעל סלנט: סעיף 8(ד) – 414, ובתקופת הוראת השעה – 404.10 סעיף 9(א) – 508.59, ובתקופת הוראת השעה – 496.43.

יעל סלנט: סעיף 13(ב)(1) – 508.59, ובתקופת הוראת השעה – 496.43.

יעל סלנט: סעיף 13(ב)(2) – 508.59, ובתקופת הוראת השעה – 496.43, בתוספת 508.59 בעד כל יתום שלאחר הראשון, ובתקופת הוראת השעה – 496.43.

יעל סלנט: לאלמנה של נספה, הזכאית לתגמול לפי סעיף 8(ב) ו-8(ג), והיא אם ליתום של הנספה, שמלאו לו 18 שנים וטרם מלאו לו 21 שנים – 508.59, ובתקופת הוראת השעה – 496.43.

יעל סלנט: לאלמנה של נספה, הזכאית לתגמול לפי סעיף 8(ד), והיא אם ליתום של נספה, שמלאו לו 21 שנים, וטרם מלאו לו 24 שנים – 1,257.81, ובתקופת הוראת השעה – 1227.73, בתוספת 842.65 בעד כל יתום שלאחר הראשון, ובתקופת הוראת השעה – 822.50.

יעל סלנט: לאלמנה של נספה, שטרם מלאו לו 60 שנה, הזכאית לתגמול לפי סעיף 8(ד), והיא אם ליתום או ליתומים של הנספה, שמלאו להם 24 שנים ויותר, 1,326.39, ובתקופת הוראת השנה – 1,294.67.

יעל סלנט: תיקון תקנה 1(א).

יעל סלנט: בתקנה 1(א) לתקנות העיקריות –

יעל סלנט: תיקון תקנה 1(ב).

יעל סלנט: בתקנה 1(ב) לתקנות העיקריות – במקום 21,421, יבוא 22,484, ובתקופת הוראת השעה – 21,946.

יעל סלנט: תיקון תקנה 1(ג).

יעל סלנט: בתקנה 1(ג) לתקנות העיקריות – בתקנת משנה (א), במקום 1,488, יבוא 1,561, ובתקופת הוראת השעה – 1,524.

יעל סלנט: כמובן שכל הסכומים, גם של הוראת הקבע וגם של הוראת השעה, מונחים על השולחן, ואלה הסכומים הקובעים, אם הייתה איזושהי בעיה בהקלדה.

יעל סלנט: על זה אנחנו נצביע.

אפרת רייטן: האם יש הערות או תגובות?

אפרת רייטן: אין.

אפרת רייטן: מנכ"ל ארגון אלמנות ויתומי צה"ל, שנמצא איתנו גם בזום, מבקש לדבר.

אפרת רייטן: הוא יצא כבר, אז אולי בהמשך.

אפרת רייטן: נדרש אישור של ועדת העבודה והרווחה, ולכן אנחנו מצביעים על הצווים האלה.

אפרת רייטן: מי בעד, מי נגד, נא להצביע.

אפרת רייטן: הצווים אושרו.

אפרת רייטן: יש הסכמה בפה מלא.

אפרת רייטן: מדובר בעדכון שגרתי מידי שנה, שקצת התעכב.

רותי פרמינגר: אני מבקשת לומר קודם כול תודה רבה, וזה לא מובן מאליו.

רותי פרמינגר: אני שמחה על השלב הזה, ורק רוצה להגיד שיש לנו עוד דרך מאוד ארוכה, ואני מאחלת לשיתוף פעולה עם משרד האוצר, שהוא מבחינתי הדבר המשמעותי והקובע.

רותי פרמינגר: אני מודה לכולכם, ואני מקווה שלאט-לאט נשיג את כל מה שעבדנו עבורו בכנסות הקודמות, ולצערי לא הצלחנו להשיג.

רותי פרמינגר: תודה רבה.

אפרת רייטן: תודה גם לך.

אפרת רייטן: בנקודה הזאת הרמת לי להנחתה למשרד האוצר.

אפרת רייטן: יונתן, אנחנו רוצים לקבוע פגישת מעקב, כמו שדיברנו בדיון הקודם.

אפרת רייטן: הבטחנו לכל מי שהשתתף כאן, שמידי חודש נקיים ישיבת מעקב של כשעה, כדי להבין איפה הדברים עומדים.

אפרת רייטן: אולי נמצא עוד כמה דברים שנופלים בין הכיסאות, ונוכל להרים אותם.

אפרת רייטן: אתם תקבלו זימון מסודר, אבל כבר תרשמו לכם ביומנים שב-14 בספטמבר אנחנו מבקשים לקיים כאן דיון מעקב על הדברים שאתם דנים בהם.

אפרת רייטן: באיזה שלב הדיון ביניכם לבין אגף השיקום וארגון נכי צה"ל?

אפרת רייטן: האם אתם מדברים ביניכם?

יונתן פלורסהיים: בוודאי.

אפרת רייטן: איך אתם מתקדמים?

יונתן פלורסהיים: אנחנו עדיין מנהלים שיח.

אפרת רייטן: הייתה התקדמות מאז הישיבה הקודמת?

יונתן פלורסהיים: הייתה התקדמות.

יונתן פלורסהיים: אנחנו מנהלים שיח גם עם משרד הביטחון, גם עם נציגי ארגון הנכים ועם נציגים נוספים.

יאיר גולן: בשבוע הבא אמורה להתקיים פגישה איתם.

אפרת רייטן: ב-14 בספטמבר נבקש לקבל עדכונים, ובעזרת ה' גם בשורות טובות על דברים שממשיכים לצאת לפועל.

אפרת רייטן: תודה רבה לכם, הישיבה נעולה.